De Slawen san an da gaunzn Ostgrenz vom Frankreich za an Problem woan. Se haum vo Schleswig-Holstein im Noadn bis za da bairischn Sidostgrenz de Grenzn bedroht. De Slawen san in de vo de ogwaundatn Germanenschtämm dinn bsiedltn estlign Gegandn nochegruckt. In da eiropäischn Middn und im Sidn wead a des afn Druck vo de Awaren gwest sei. Den de Awaren san scho, zwegn Raubzüg, 562 bis noch Thüringen kema.